Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 338

2. Szakmai elméleti vizsga és értékelése A) Írásbeli vizsga Az írásbeli vizsga tartalma: — szakmai ismeret, — anyagismeret, — munkavédelmi ismeretek. Az írásbeli vizsga időtartama: maximum 3 óra. Az értékelést pontozólapok segítik. „Megfelelt” minősítést kap a mesterjelölt, ha az írásbeli feladatot 70% felett teljesítette. 2001/117. szám B) Szóbeli vizsga A szóbeli vizsga kérdéscsoportjai: — szakmai ismeretek, — anyagismeret, — munkavédelmi ismeretek. A mesterjelölt minden tantárgyból húzott tétel alapján ad feleletet. A válaszadáshoz szükséges felkészülés időtartama legfeljebb 40 perc lehet. Egy-egy mesterjelölt vizsgáztatására témánként minimum 5 percet kell fordítani. A mesterjelöltnek önállóan kell felelnie, csak elakadás vagy a kérdés pontosítása esetén adható részére kisebb útbaigazítás. Válaszolás közben a mesterjelölt gondolatmenetét nem szabad megszakítani. A válasz kifejtése után a témához kapcsolódó kérdést bármely vizsgabizottsági tag feltehet. Ha az elhangzott válaszokból megállapítható, hogy a mesterjelölt a téma anyagával tisztában van, akkor az elnök félbeszakíthatja a válaszadást. A vizsga eredményét a bizottság „megfelelt” vagy „nem felelt meg” minősítéssel állapítja meg. A jelölt „megfelelt”, ha a Vizsgabizottság egyszerű többséggel elfogadja feleletét. Sikertelen szóbeli vizsga esetén a szóbeli vizsgát teljes egészében meg kell ismételni.

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes